Tor Harold Percival Bergeron
Store norske leksikon,Realfag,Meteorologi,Meteorologer, organisasjoner og historie,Personer i meteorologi
Tor Harold Percival Bergeron var en svensk meteorolog. Han kom i 1922 til Bergen hvor han samarbeidet med Vilhelm Bjerknes, Jacob Bjerknes og Halvor Solberg. Dette samarbeidet resulterte i flere banebrytende avhandlinger om luftmasser og fronter, arbeider som dannet grunnlaget for en fysikalsk og konstruktiv måte å forutsi værutviklingen på (se Bergensskolen).
Bergeron ble dr.philos. i Oslo i 1928 og virket som værvarsler i Oslo frem til 1935, da han flyttet tilbake til Sverige. I 1946 ble han professor i meteorologi i Uppsala.I 1935 fremsatte Bergeron en teori for utløsning av nedbør fra skyer, iskrystallteorien, som kom til å danne grunnlaget for den moderne skyfysikk (se nedbør). Bergeron studerte også detaljene i nedbørens fordeling og viste med et meget tett nett av nedbørmålere at fordelingen avhenger sterkt av selv små uregelmessigheter i terrenget. Bergeron mottok flere æresbevisninger og var blant annet medlem av Det Norske Videnskaps-Akademi. Les mer i Store norske leksikon Bergensskolen meteorologi